CAMISA DE FOC (VERSIÓ 2018) - Librería Central Librera Ferrol\nAmb el record persistent d'un primer amor misteriosament desaparegut, quan la protagonista coneix un home hi cerca una obsessió. Com és en realitat la delicada, angelical, càndida, però també intel·ligent i maligna dona-d'ombra-cansada? La història se centra en una jove, d'uns trenta anys, malalta permanent ingressada en un psiquiàtric, malalta d'amor i de desig, que ha assassinat i trossejat diversos homes amb patologies diferents. Amb fragments de tots ells ha reconstruït el rostre del seu misteriós amant, George G. El cas crida l'atenció d'un psiquiatre, que pren l'expedient per estudiar-lo. És el contingut d'aquest dossier (un parell de poemes, un relligat que sembla una novel·la, amb la història i la patologia de cadascun dels amants, i un sobre que conté una carta d'amor dirigida a George G) el que estructura i teixeix la història. Els personatges són malalts com nosaltres, com els que ens trobem cada dia a la feina, a l?ascensor.


Una fallada en Windows mostra la pantalla d'error quan s'intenta restaurar l'equip després d'actualitzar-lo\nNi tan sols reiniciant l'equip es podrà arreglar aquest problema en Windows 10, ja que la pantalla continuarà blava impedint l'encès normal de l'ordinador.\nInternacional - 23/05/2019\nLa restauració dels equips després d'actualitzar Windows 10 pot donar lloc a una fallada en l'ordinador que mostrarà un missatge d'error i impedirà el funcionament habitual de l'equip. Microsoft ha detectat aquesta avaria i ha localitzat el problema en la re iniciació de l'equip després de restaurar-lo i la incompatibilitat dels arxius d'una versió i una altra.\nEl problema detectat és que el programari de Windows 10 no permet realitzar una restauració de l'equip des d'un punt d'anterior del sistema després d'instal·lar una actualització en qualsevol ordinador net de virus. Després d'instal·lar les noves actualitzacions i retornar l'equip a un punt de restauració creat prèviament, el sistema mostra l'error (0xc000021a) i la pantalla es posa completament blava.\nNi tan sols reiniciant l'equip es podrà arreglar el problema, ja que la pantalla continuarà mostrant l'error impedint l'encès normal de l'ordinador, com assenyalen des de la companyia.\nEn la pàgina d'ajuda de Microsoft indiquen que per a recuperar el funcionament habitual de Windows s'ha d'usar WinRe, l'entorn de recuperació de Windows, que requerirà el mitjà que l'usuari va emprar per a instal·lar Windows (com una unitat USB). S'ha de restaurar el sistema a través de 'Solucionar problemes', 'Opcions avançades' i 'Restaurar sistema' per a punxar sobre 'Restaurar ara'.\nPosteriorment, en els ajustos de configuració caldrà desactivar els controladors signats, i deixar que el sistema continuï restaurant-se.\nLes actualitzacions de programari de certs dispositius a vegades presenten problemes perquè són incompatibles amb el maquinari o perquè el nou programa presenta desperfectes i carregar el punt de restauració és molt útil per a solucionar-lo. Aquesta funció permet tornar a l'estat de l'equip en un determinat punt anterior per a eliminar les petites fallades que ha donat lloc l'actualització.


Paul G. Comba - Viquipèdia, l'enciclopèdia lliure\n5 abril 2017 (91 anys)\nAstrònom, informàtic i matemàtic\nPaul G. Comba un astrònom italià que viu als EUA.\nVa néixer el 1926 a Itàlia i va anar a viure als Estats Units d'Amèrica el 1946 als 20 anys gràcies a una beca de Caltech amb la que va assolir el doctorat en matemàtiques el 1951. Després de la seva graduació va ser contractat per la Universitat de Hawaii fins al 1960, quan va anar a IBM com a programador de software.\nÉs un reconegut especialista en asteroides i té reconegudes fins a 498 descobriments fins al 2006. També és conegut per a la Multiplicació de Comba, un algorisme per multiplicar amb programació basat en grans multiplicacions amb paper i llapis. . El 2003 va guanyar el premi Leslie C. Peltier per la seva contribució a l'astronomia .\nÉs autor en la Astronomical League's Asteroid Club Observing Guide , i actualment és membre del Prescott Astronomy Club.\n(anglès) Guia per l'observació dels astres\n(anglès) Premis Peltier\n(anglès) La Multiplicació de Comba\nObtingut de «https://ca.wikipedia.org/w/index.php?title=Paul_G._Comba&oldid=24572455»\nLa pàgina va ser modificada per darrera vegada el 21 ago 2020 a les 06:49.


Artés Ferragud, Joan Carles - Search Results - UAB Digital Repository of Documents\nHome > Search Results: Artés Ferragud, Joan Carles\n4 p, 103.6 KB Equacions Diferencials Ordinàries  / Calsina Ballesta, Angel ; Artés Ferragud, Joan Carles ; Universitat Autònoma de Barcelona. Facultat de Ciències\n4 p, 102.7 KB Integració numèrica d'equacions en derivades parcials  / Barril Basil, Carles ; Artés Ferragud, Joan Carles ; Universitat Autònoma de Barcelona. Facultat de Ciències\n5 p, 106.2 KB Equacions diferencials i modelització I  / Caubergh, Magdalena ; Artés Ferragud, Joan Carles ; Universitat Autònoma de Barcelona. Facultat de Ciències\n4 p, 103.5 KB Equacions Diferencials Ordinàries  / Calsina Ballesta, Angel ; Artés Ferragud, Joan Carles ; Universitat Autònoma de Barcelona. Facultat de Ciències


Els taurins presenten estudis en defensa del bou capllaçat | Diari de Tarragona\nEls aficionats taurins celebren un acte a Amposta per debatre sobre aquesta modalitat de festeig\n9 de Diciembre de 2018 - 17:34 hs\nTambé es va presentar un llibre infantil sobre festes amb bous per a xiquets. FOTO: APCTTE\nL’Agrupació de Penyes i Comissions Taurines de les Terres de l’Ebre enguany per primera vegada té un estand propi a la Fira de Mostres d’Amposta, que s'ha celebrat a la capital del Montsià. L’entitat va celebrar l’acte «La festa dels bous des d’un punt de vista tècnic i científic», després de portar a terme, amb anterioritat, una taula rodona amb ramaders i una jornada sobre el paper de la dona en els actes taurins.\nEn el decurs de l’acte es va presentar el llibre infantil Festejos populares para niños, de Juan Iranzo, amb la presència de l’autor. Tot seguit va celebrar-se una taula rodona per debatre sobre el bou capllaçat amb Javier Tarín, president de la Federació Espanyola de Bou de Corda, i el veterinari del Col·legi de Veterinaris de Tarragona Jordi Vendrell. «S’ha exposat com s’està treballant en altres territoris amb el bou de corda, i Jordi Vendrell ha donat la seua visió de la festa dels bous, concloent que no s’ha demostrat que hi haja cap comportament anormal en l’animal durant un bou embolat o capllaçat», ha explicat al Diari el president de l’Agrupació de Penyes i Comissions Taurines de les Terres de l’Ebre, Santi Albiol. Cal recordar que el passat mes d’abril l’entitat ja va celebrar a Amposta una jornada tècnica del bou embolat, protagonitzada per diferents professionals del sector, veterinaris i professors universitaris, que van presentar diferents estudis relacionats. «Ara s’ha tornat a corroborar que les conclusions del passat mes d’abril són vàlides», afirma Albiol.\nEl president ha explicat també que la temporada de festejos amb bous ha estat «tranquil·la», «sense cap tipus d’incidència», amb una xifra d’actes en la mitjana d’altres anys, uns 450 en 211 dies en 36 dels 52 municipis. A més, asseguren que tant els ajuntaments com els organitzadors de les festes de braus «executen cada cop més bé» els actes, i que la presència d’animalistes a les festes no ha suposat cap incident remarcable.


Wert vol obrir noves inscripcions escolars per introduir l'opció del castellà\nWert vol obrir noves inscripcions escolars per introduir l’opció del castellà\nEl Ministeri exigeix obrir un nou termini "on les famílies puguin sol·licitar el castellà com a llengua vehicular" a través d'un recurs al TSJC que ha indignat a la Generalitat i a la majoria parlamentària catalana.\n07.05.2015 - 07:38\nNou pas del ministre d’Educació, José Ignacio Wert, per introduir el castellà com a llengua vehicular a les escoles catalanes, i desmantellar així el model d’immersió lingüística. El Govern espanyol ha presentat un recurs davant el Tribunal Superior de Justícia de Catalunya -a través de l’Advocacia de l’Estat- que obligui a la Generalitat a informar les famílies que tenen l’opció de demanar que els seus fills estudiïn en castellà, tal com fixa la llei orgànica de millora de la qualitat educativa (LOMCE). Segons el recurs, fins ara el departament d’Ensenyament no estava complint aquest precepte.\nAixí doncs, el Ministeri exigeix obrir un nou termini “on les famílies puguin sol·licitar el castellà com a llengua vehicular”, en paraules de la Secretaria d’Educació Montserrat Gomendio, que considera inacceptable que en les preinscripcions no hi hagi la casella per poder demanar escolarització en castellà i que, en el cas de les famílies que demanen estudis en llengua materna, se’ls remeti a “una atenció individualitzada”.\n“El recurs no pretén anul·lar la matriculació que s’ha fet, sinó donar una possibilitat a les famílies que volen que el castellà sigui llengua vehicular”, apuntava ahir el ministre Wert, argumentant un polèmica embestida contra la immersió que arriba justament hores abans de l’inici de la campanya electoral. El període de preinscripció per al curs 2015-2016 es va tancar el 17 de març, i el proper 8 de juny està previst que s’obri la matriculació.\nLa consellera d’Ensenyament, Irene Rigau, s’ha oposat frontalment a la petició del Govern central, que considera que vol “imposar que el tractament del castellà i el català a les aules sigui idèntic”. Considera que, si s’hagués de posar en marxa aquest procés d’informar les famílies, caldria enviar un burofax a tots els alumnes de Catalunya, 1,5 milions d’estudiants, una mesura que, segons ha al·legat, atempta “no només contra la llei d’educació de catalunya, el sentit comú i la democràcia, sinó que també modifica el que el propi PP ha previst amb la LOMCE”.\nL’ofensiva de Wert s’emmarca en el fracàs de la seva propia proposta, inclosa a la nova llei, que plantejava que les famílies que vulguessin escolaritzar els seus fills en castellà i no puguessin -com passa actualment a Catalunya- tinguessin l’opció de matricular-los en escoles privades a càrrec de la Generalitat. Doncs bé, només 60 famílies ho han demanat, i cap d’elles, segons Rigau, s’ha resolt favorablement.\nEl recurs ha rebut també l’oposició de la majoria del Parlament de Catalunya. En una compareixença conjunta, CiU, ERC, PSC, ICV-EUiA i la CUP van lamentar que es torni a posar en qüestió el model lingüístic vigent a les escoles els darrers trenta anys. En la sessió parlamentària, el president Artur Mas es va referir al cas acusant al PP de pretendre canviar el país a través de sentències en no poder-ho fer amb els vots.\nUn mínim de 25% de castellà, per primera vegada\nFins ara, la LOMCE establia que el català havia de ser el centre de gravetat a les escoles catalanes, però que això no havia d’impedir que el castellà fos també llengua vehicular “en una proporció raonable”. En aquest sentit, el recurs planteja que aquesta proporció sigui d’entrada un 25%, tal com ha establert anteriorment el TSJC en cinc casos de famílies que demanaven que els seus fills estudiessin en castellà. En el text del recurs, l’Advocacia de l’Estat considera que la Generalitat hauria de garantir un bilingüisme amb el mateix pes pel castellà i el català, però admet que fins que l’ús del català no estigui normalitzat pot mantenir més presència, i deixar el castellà amb un mínim d’un 25% de quota a les classes.\nEl ministeri rectifica després de confirmar que ha denegat… Les famílies no complien els requisits perquè la llengua vehicular…


El CE Noia, última prova de la primera volta\nEl Recam Làser Caldes afronta aquest dimarts una nova cita a l’OK Lliga enfront del Noia Freixenet. El partit serà la darrer matx de la primera volta amb els arlequinats classificats per a la Copa del Rei. Els de Candami tenen opcions de ser caps de sèrie si sumen la victòria a domicili.\nEl Noia Freixenet, amb un partit menys, ocupa la vuitena posició amb 17 punts. Els de Ferran Lopez han sigut irregulars en aquest primer tram de la temporada amb actuacions notables com les victòries contra Voltregà, Mataró i Taradell però derrotes complicades contra Lloret, Lleida i Girona. Els de Sant Sadurní mantenen el bloc dels darrers anys amb Aleix Esteller, Xus Fernàndez o Jordi Ferrer liderant a l’equip juntament amb joves talents com Roc Pujades, Pol Manrubia o Adrià Ballart. Xavi Costa, l’estrella de l’equip, és el màxim anotador amb 16 gols, incloent un 4 de 4 des de el punt de penal.\nEl Caldes arriba a la cita després de la solida victòria contra el Voltregà. Els arlequinats confien en sumar una victòria clau per donar un impuls més en la lluita pel podi de la lliga. Álvaro Gimenez, amb 14 gols, és el màxim anotador dels vallesans. Destacar els quatre partits consecutius anotant de Cristian Rodríguez amb un total de 10 gols aquest curs.\nAquest dimarts a partir de les nou del vespre, CE Noia Freixenet vs Recam Làser Caldes, en directe per OK Liga TV. Recordem que el duel es disputarà al pavelló Joan Ortoll de Calafell.


Fer servir un pres polític - Diari de Girona\nFer servir un pres polític\nadrià pujol cruells 08.07.2018 | 06:00\nEls presos polítics catalans ja són a les gàbies de casa. Els familiars i els amics, els simpatitzants i els visitaires del postureig els tindran més a prop. En els casos, que n´hi ha, les criatures no hauran de fer aquelles quilometrades cruels. Les parelles aniran menys cansades. I els presos, l´emoció es forta, si per una banda veuran de nou els celatges del país, per l´altra sentiran l´angoixa de tenir més a tocar tot allò que el jutge Llarena els ha arrabassat.\nEl drama dels presos polítics és que es fan servir. Per als independentistes del morro fort i a un nivell simbòlic, que s´estiguessin en presons allunyades i espanyoles anava molt bé. La paraula «ostatge» prenia volada, el discurs bel·licista quedava legitimat i l´argumentari basat en els drets humans tenia tot el sentit. Per als unionistes irruents, tenir activistes i polítics catalans a les presons espanyoles representava l´avantsala de la victòria, tot esperant la cacera dels exiliats, l´extinció de l´independentisme, la restitució del que es deia oasi i en realitat és un manglar.\nAra l´ordre del simbòlic s´ha hagut de reestructurar. Als independentistes, tenir els presos polítics a Catalunya els genera una contradicció que només pal·liaria un alliberament –un alliberament, val a dir, que clama al cel, d´urgent com és. Enllà del laberint legal, però, a les files independentistes ha augmentat la sensació d´injustícia per com l´Estat fa i desfà en territori català, la prova irrefutable sobre la nul·la competència de la Generalitat. En segon lloc, pel que fa a l´unionisme català i espanyol, i als grupuscles de tall feixista, ara tenen via lliure per mentir sobre privilegis i secessionisme. La pressió a Sánchez i a Torra s´enfilarà per l´heura de la crispació. Uns i altres farem servir els presos polítics per apuntalar les raons.\nEl referèndum va ser un acte de desobediència massiu, bonic i extraordinari. Gràcies a una gentada diguem-ne anònima i gràcies als que ara són presos i exiliats polítics, i en part a causa de la gran repressió policial i estatal, el Primer d´Octubre es va convertir en una de les mobilitzacions civils europees més importants de la Història. Que tanta gent en pagui conseqüències tan absurdes és indigerible. No només hi ha presos i exiliats: sota el paraigua immund del 155 s´han produït acomiadaments, persecucions, multes, agressions d´una impunitat escandalosa.\nEl principal mèrit de l´unionisme –del més furibund al més pactista, de dalt a baix de la jerarquia– ha estat el de desfibrar la musculatura social que va aixecar el referèndum. L´independentisme es llança els plats pel cap, el saltiri de retrets i culpes acaba de començar. Per fortuna la baralla interna també és una manera de no estar-se quiet, tot comptant les bigues de la frustració. Ara bé, ens agradin més o menys (o gens) les paraules i actituds de presos i exiliats polítics, qui som, nosaltres que dormim a casa, per fer-los servir? Hi ha qui diu que ells també ens van fer servir, és clar.


Les obres del carrer Zaporta comencen el 13 d’octubre | comarquesnord\nLes obres del carrer Zaporta comencen el 13 d’octubre\nSuposaran una renovació integral de les instal·lacions soterrades i el paviment\nEl carrer de Morella, en una imatge d'arxiu\nCal explicar que el projecte preveu renovar completament les instal·lacions soterrades com són les de clavegueram, xarxa d’aigua potable i les instal·lacions elèctriques, la qual cosa produeix una millora en el servei i reduir les pèrdues. Pel que fa a l’acabat, la zona de la calçada i més propera al carrer Segura Barreda i plaça de l’ajuntament, serà de pedra igual que esta zona i la resta del carrer. L’empedrat també serà de pedra com els carrers centrals del nucli històric. Esta actuació comprèn una primera fase del carrer Zaporta que va des de l’encreuament amb Segura Barreda, davant de l’Ajuntament, fins l’altura aproximada del números 13 i 14.\nTal com s’ha informat per carta al veïnat, l’inici de les obres està previst per al proper 13 d’octubre i la primera actuació serà la instal·lació de la xarxa provisional d’aigua per garantir el subministrament a les vivendes durant tots els mesos de treball i minimitzar les molèsties. A la vegada es recorda, que si alguna persona necessita aparcament, per no poder utilitzar el de la seua vivienda, des del consistori es faciliten places ubicades a l’aparcament públic cobert de l’Alameda.\nL’alcalde de Morella, Rhamsés Ripollés, ha destacat ‘”estes obres són molt importants per continuar modernitzant i millorant les instal·lacions de la població, millorar el serveis a la ciutadania. Des de la brigada d’obres segur que es farà un magnífic treball i estem a disposicó dels veïns per a que es desenvolupen de la millor forma possible”.


Tema 5_ El treball  | Introfucció a la Sociologia (URV) | Unybook\nTema 5_ El treball (2014)\nTema 5_ El treball\nTema 5: El treball Treball: execució de tasques que precisen d’un esforç físic i mental i que tenen com a objectiu la producció de bens i serveis que cobreixen les necessitats humanes. Cal no excloure el treball domèstic, el treball voluntari o l’economia submergida.\nOcupació = treball amb retribució econòmica regular .\nCaracterístiques: Retribució econòmica Nivell d’activitat Variació (món domèstic vs. laboral) Estructura el temps de les persones Eixampla contactes socials: -mecanisme d’integració social (immigració) Identitat personal.\nDesigualtat social. Classe social: • Desigualtat social: Condició en què els membres d'una societat tenen diferents quantitats de riquesa, prestigi i poder.\n• Estratificació social: Classificació estructurada de grups socials sencers que reprodueix la desigualtat de riquesa, ingressos i prestigi. Exemple: esclavitud, castes.\n• Sistema de classes:Jerarquia social basada principalment en la posició econòmica, però on les característiques obtingudes poden influir en la mobilitat social.\nTaylorisme (i Fordisme): Taylorisme = divisió científica del treball (proposta 1776) Fordisme = aplicació dels principis tayloristes a la producció de cotxes (Ford T) Conseqüències: mercat de masses (sous) i alienació, baixa confiança Els cigars: elaboració artesanal (pre - industrial), taylorisme, i mecanització.\nPost- fordisme i Globalització: • Producció en grup: Cercles de qualitat, Noves tècniques i major autonomia, Bifurcació dels treballadors segons la qualificació.\n• Producció flexible i customització de masses: Disseny informatitzat i producció flexible, nínxols de mercat.\n• Producció global: Deslocalització i subcontractació.\n• Terciarització dels països post- industrials : Mecanització + Deslocalització • Multi tasca i multi qualificació : capacitat innovar, capacitat adaptar-se, mobilitat laboral.\nEconomia Mundial - La crisi de l' euro (2014) Trabajo\nIngeniería de tejidos - TEMA 5_ Celulas madre (2016) Apunte\nMicrobiología - Tema 5_ Metabolismo microbiano (2014) Apunte


Ben Remenat: Mini coca de verdures amb bonítol en escabetx\nAquesta mini coca de verdures la vam preparar per a l'aperitiu de diumenge. És una recepta fàcil, ràpid, econòmica i molt bona. És també, una manera d'aprofitar les verdures i hortalisses que ens dóna l'hort.\nIngredients per a 4 mini-coques:\n5 grs de llevadura fresca\n25 grs de sagí\n25 grs d'oli d'oliva verge\n50 grs d'aigua\n150 grs de farina de força\nTomàquets, primentó verd i ceba\nBonítol en escabetx (podeu substituir per tonyina, llonganissa, ...)\nDesfeu la llevadura amb una mica de l'aigua. En un bol barregeu el sagí amb l'oli d'oliva, afegiu la llevadura i la resta de l'aigua. Un cop barrejat, afegiu la farina i la sal. Treballeu amb les mans durant uns minuts i feu una bola amb la massa. Deixeu-la reposar en un bol, tapada amb paper film, fins que hagi doblat el volum.\nMentre reposa, talleu a rodanxes primes les tomates i poseu-les en una escorredora per a que deixin part de l'aigua que porten. Si les saleu, serà més ràpid. Talleu el primentó i la ceba.\nDividiu la massa en 4 porcions. Aplaneu donant-li la forma de coca. La massa ha de quedar ben prima. Poseu al damunt les rodanxes de tomata, el bonítol en escabetx esmicolat, el primentó i la ceba. Afegiu una mica d'orenga i un raig d'oli.\nPoseu al forn, previament escalfat a 200º fins que la coca estigui cuita (uns 15 minuts). La massa ha de quedar ben torrada, per a que estigui cruixent.\nLa mateixa massa us pot servir per fer una coca de tomàquets cherry. A l'hort, aquests dies n'hi ha moltes, semblen carrolls de raïm. I per cert, el seu sabor no te res a veure amb les que podem comprar durant tot l'any als supermercats, aquestes són molt més gustoses i dolces. Una manera d'aprofitar-les és fer aquesta coca. Simplement les partim per la meitat, les deixem una estona per a que perdin l'aigua i les repartim per damunt de la massa. Per acabar posem un bon grapat d'orenga i un raig d'oli d'oliva.\nPublicat per Núria Gómez Pujol a 23:50\nMònica Tarradellas 17 de juliol de 2013 a les 22:26\nSi l'arribo a veure abans de sopar, m'hauria hagut de posar a preparar aquesta fantàstica recepta!!!


Innovació a l'Esport - Barça Innovation Hub\nDirector de Barça Innovation Hub, FC Barcelona.\nProfessora associada d'Innovació a ESADE Business School i investigadora visitant a la Cambridge Service Alliance, Universitat de Cambridge.\nCEO de Gains Group. Ambaixador del FC Barcelona als Estats Units. Soci de HickoryVC.\nEl món de l’esport canvia contínuament. Els aspirants a emprenedors compten amb la possibilitat de crear nous productes i serveis que revolucionin les experiències dels aficionats, atletes, entrenadors i d’altres participants de l’ambient esportiu. Els gerents d’institucions esportives tenen l’oportunitat de resoldre els problemes quotidians relacionats en administrar un club esportiu o guanyar campionats mitjançant les noves tecnologies. D’altra banda, si no tenen la capacitat d’innovar corren el risc d’endarrerir-se i no progressar.\nLa innovació, el procés de crear nous productes, serveis i solucions revolucionàries, s’ha anat obrint pas en el món de l’esport i s’està convertint en un aspecte fonamental dels negocis. Tanmateix, l’enfocament quotidià dels negocis a l’esport no permet que aflorin les innovacions. Tant els emprenedors com els gestors esportius, necessiten un enfocament adequat per desenvolupar innovacions.\nL’objectiu d’aquest curs és aprendre a desenvolupar nous productes i serveis esportius, processos i pràctiques empresarials o models comercials. Per fer-ho, utilitzarem les tècniques i esquemes més rellevants del món de la innovació, com el pensament de disseny, el llenç de model de negocis (Business Model Canvas) o l’enfocament de cartera. Aquests enfocaments han estat utilitzats de manera eficaç per innovadors en empreses com Apple, Google, P&G, GE, HP, i també en empreses petites i menys innovadores, ONGs i a l’esport.\nCom innovar a l'esport?\nMÒDUL 1. Innovació a l'esport\nMÒDUL 2. Comprendre l'espai del problema\nMÒDUL 3. Desenvolupar l'espai de la solució\nMÒDUL 4. Preparació per al mercat\nGestionar la innovació a l'esport\nMÒDUL 1. Gestionar projectes d'innovació\nMÒDUL 2. Obrir la innovació en els esports\nMÒDUL 3. Gestió de projectes d'innovació\nMÒDUL 4. Resistir la interrupció i millorar les experiències\nReconèixer les oportunitats d'innovació i generar idees per aprofitar-les.\nExperimentar a través del procés de prova i error per lluitar amb la incertesa que acompanya el procés d'innovació.\nGestionar equips i projectes d'innovació, col•laborar amb l'àrea interna i externa.\nSeleccionar els projectes d'innovació adequats, assignar recursos, crear una cultura d'innovació.


Minamikan Toyama Japó - Ofertes d'hotels amb els MILLORS DESCOMPTES EN LÍNIA\nShakadou 1-13-5, Uozu, Toyama, Japó, 937-0067 - Veure al mapa\nPuntuació dels comentaris 5,8 (42 comentaris)\nBarri Uozu Kurobe Centre de Toyama Uozu Uozu Tateyama Takaoka Kurobe Kurobe Uozu\nSi el que està buscant és per un hotel ben situat a Toyama, no busqui més enllà de Minamikan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMinamikan ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, telèfon, aparell de televisió, aparell de televisió LCD/pantalla de plasma a cada habitació. A més, l'oci que l'hotel ofereix assegurarà que tengui molt a fer durant el dia. Minamikan és la vostra destinació si buscau allotjament de qualitat a Toyama.\nTots els tipus de viatgers (42) Parelles (7) Viatgers en solitari (25) Famílies amb infants petits (5) Grups (5)


Dinàmica del Som-hi de presa de decisions i solució de problemes (Eix Afectivitat-sexualitat) | Sigues TU\nHistòria del Som-hi «Tot té el seu moment» (Eix afectivitat-sexualitat)\nDos periodistes van a l’institut per conversar amb el grup sobre sexualitat. A quina edat és bo iniciar-se en les relacions sexuals? Amb qui s’ha de fer? Com va ser la seva primera vegada o com esperen que sigui? Vet aquí algunes de les preguntes que es van plantejar en l’entrevista, i també algunes de les respostes que van donar els alumnes: «als tretze és massa aviat, i als divuit massa tard»; «el més important és fer-ho, tant se val amb qui o com»; «la primera vegada no sents res»; «que cadascú ho faci d’acord amb les seves idees i en el moment que vulgui».\n(S) Quines coses penseu que cal tenir en compte la primera vegada que es té una relació sexual? Què us sembla que sentireu?\n(S) Creieu que la vostra primera relació sexual serà pensada i planificada?\n(C) Com i què us imagineu que passarà en la vostra primera relació sexual?\n(C) Penseu que la «primera vegada» està sobrevalorada? Per què?\n(G) En cas que tingueu dubtes, en qui confiaríeu per explicar-los-hi? Sabríeu on trobar informació?\nEn acabat, deixeu prou marge de temps perquè tots junts puguin compartir les idees principals que hagin sorgit en cada grup. Si voleu ampliar informació, podeu llegir i recomanar al grup un reportatge titulat «Sexo en la ESO» que va aparèixer a la premsa i que ha servit d’inspiració per a aquesta història.


Bon dia des de l’ARA. És dijous, 7 de maig del 2020. Avui serà un dia una mica més enterbolit que ahir, sobretot a la tarda. Al migdia farà una mica menys de calor, però la baixada de la temperatura no es notarà clarament fins diumenge, quan arribi una tongada de pluges extensa i abundant.\n1. Comencem per una notícia alleugeridora: segons el departament de Salut, en les últimes 24 hores han mort a Catalunya 46 persones. Aquesta xifra és la més baixa des que la conselleria proporciona les dades de les funeràries. Fins ara han mort 10.831 persones amb coronavirus a Catalunya.\n2. Quasi el 90% dels catalans haurem d’esperar uns dies més que s’aixequin les restriccions més dures del confinament, sense poder reobrir els negocis ni visitar els familiars. A l’espera de l’aprovació de Madrid (la consellera Vergés creu que no hi haurà cap problema), dilluns que ve només passaran a la fase 1 les Terres de l’Ebre, el Camp de Tarragona i l’Alt Pirineu i Aran. A la resta de zones, on viu pràcticament el 90% de la població, encara els tocarà esperar fins que la tendència de la corba s’estabilitzi.\nLa Catalunya Central, Girona, Lleida i les zones nord i sud de l’àrea metropolitana de Barcelona tenen un risc de rebrot moderat, mentre que el risc epidemiològic a Barcelona ciutat es considera moderat-alt. La consellera Vergés va dir ahir en roda de premsa: “Això no vol dir que s’hagin d’esperar 15 dies més per entrar a la fase 1, però sí que s'ha d’anar a un ritme més lent".\nQuè es podrà fer a l’Ebre, Tarragona i l'Alt Pirineu i Aran?\nReunions en grups d’un màxim de 10 persones a casa d’amics i familiars, obertura de comerços -tret dels grans centres comercials, i només al 30% de la capacitat-, obertura de terrasses de bars fins al 50% del seu aforament, obertura de les esglésies i mesquites a un terç de la seva capacitat, vetlles a difunts amb 10 persones en espais tancats i tornada dels mercats de venda ambulant però només al 25%.\nEl País Valencià i les Balears passaran dilluns a la fase 1.\nJa veurem què acabarà passant a Madrid, perquè la presidenta de la Comunitat, la popular Díaz Ayuso, ha demanat al govern espanyol que tota la comunitat passa a la fase 1, tot i que resulta que Madrid és el lloc d’Espanya on hi ha hagut més víctimes mortals: 13.501.\n3. Ahir, a les claus del vespre, disponibles a partir de les 8, ja us explicàvem que al final Pedro Sánchez havia aconseguit els vots de Ciutadans i el PNB per prorrogar l’estat d’alarma. Però si vol continuar demanant pròrrogues, haurà de reforçar les autonomies i trobar un pla B.\nSánchez salva la quarta pròrroga amb el compromís de reforçar les autonomies i pensar un pla B a l'estat d'alarma\nLa nostra crònica de la sessió subratlla que Esquerra va renyar el PSOE però no va trencar els ponts que van portar el grup de Rufián a investir Sánchez. El que va burxar Esquerra va ser Asens, dels comuns: "Necessitem més Tardà i menys Torra. Necessitem més l’Esquerra de Tardà que l’Esquerra que viu lligada de mans i peus a Torra com vivia abans lligada a la Convergència de Pujol".\nEl president Torra li va demanar a Asens que es disculpés per haver-lo comparat amb un virus.\n4. Us recomanem aquest reportatge de la Mònica Bernabé. ¿Com es pot mantenir la distància de seguretat si ets cec? Una invident explica la seva experiència, i diu: “Abans m’acostava els productes a la cara per veure’ls. M’he de treure aquest costum, he de deixar de palpar-ho tot”.\nLa dificultat de mantenir la distància de seguretat si ets cec\n5. A Economia expliquem una notícia que ara mateix no afecta, però que té molt profunditat: una sentència del Tribunal Constitucional alemany qüestiona les compres de deute que ha fet el BCE en els últims anys. L’Àlex Font Manté ha preguntat a diversos economistes, que li han dit que “l’euro aguanta perquè desmuntar-lo és impossible” i que “el tribunal està dient que, de moment, les compres per combatre el covid-19 no les critica, però que poca broma; i això afegeix pressió al BCE”.\nI, ja que som a Europa, us recomanem aquest article de Germà Bel, amb el provocador títol “Holanda ens roba”.\n6. També us recomanem aquesta pàgina de l’ARA d’avui: "SOS cangurs: els pares busquen tenir ocupats els fills". Es dispara l’oferta d’activitats online per distreure els infants mentre els progenitors treballen”.\n7. Foment del Treball ha presentat una denúncia en què demana el tancament de la web nocomprescat.com, que promou el boicot a centenars d’empreses catalanes per independentistes. Entre aquestes empreses hi ha Coca-Cola, Nocilla, la companyia de Gerard Piqué, el Barça o Vall Llach, el celler de Lluís Llach.\nEsclar que a Llach no li veu de nou, i té molta més categoria que tot això. L’artista ha posat el seu piano, la seva veu i una de les seves millors cançons, Un núvol blanc, al servei del recapte de fons per a la investigació de la vacuna a l’Hospital Germans Trias i Pujol que porta per etiqueta Jo Em Corono.\nLes claus del dia Covid-19 estat d'alarma desconfinament Lluís Llach


Mir, el campió que té el mòbil de Déu\nAIXÍ ÉS EL NOU CAMPIÓ\nEl jove mallorquí, de 20 anys, va començar a competir amb 10 anys, molt més tard que els seus companys de graella\nEls tècnics li auguren un futur fantàstic i n'hi ha que ja el comparen amb el tricampió Marc Márquez\nPHILLIP ISLAND (Enviat especial) - Diumenge, 22/10/2017 | Actualitzat el 23/10/2017 a les 17:25 CEST\nDefinitivament, Joan Mir (Palma de Mallorca, 1 de setembre de 1997), de 20 anys, nou i flamant campió del món de Moto3, el campió espanyol núm. 19, que conquista el títol núm. 47 per al motociclisme espanyol, ha guanyat per mèrits propis, perquè és boníssim però, també, perquè té el mòbil de Déu. I així ho va reconèixer quan va explicar que «quan ha començat a plovisquejar, he demanat a Déu que parés de ploure, ‘encara no, encara no’. I m’ha fet cas. Després, quan he passat líder després de la volta 15, a partir de la qual, si la suspenien, ja era campió, li he demanat, llavors sí, que en caigués una de debò, i també m’ha fet cas. Tot ha anat perfecte».\nEl noi i pilot ideal\nTothom, al pàdoc del Mundial, voldria que Mir fos el seu fill, el germà ideal, el nòvio perfecte per a la seva filla i l’amic que tots somiem. Tant si parles amb la família, o parles amb l’equip, o parles amb el seu entorn, o parles amb qualsevol dels 2.000 habitants del pàdoc, la resposta és sempre la mateixa: un noi senzill, extraordinari, tremendament educat, atent i que, si continua per aquest camí, marcarà història en el motociclisme.\nMir, a més a més, i això convé no oblidar-ho, no va néixer per pilotar. El Joan no és, ni de bon tros, un d’aquells nens que, als tres dies (o bé, 3 anys, ¡tant és!), els demana als Reis Mags ¡perquè el Joan sí que creu en els Reis Mags! una moto elèctrica «o una d’idèntica a la de Dani Pedrosa, que faci brummmm brummmm». Ni parlar-ne, Mir corria amb tot i es divertia amb tot, però va descobrir les motos, les carreres i la seva professió amb 10 anys fets. Ni un sol dels 90 pilots que hi ha al Mundial, sumades les tres categories, va començar tan tard a córrer. Quan Mir debutava en un campionat o copa de promoció, els 25 pilotets que l’envoltaven ja feia dos, tres i fins i tot quatre anys que corrien.\nJoan Mir ensenya el trofeu que l'acredita com a guanyador del GP d'Austràlia. / EMILIO PÉREZ DE ROZAS\n«La veritat és que, en els dos últims anys, ha canviat una barbaritat. Ho he de reconèixer, el Joan era un nen immadur, una mica infantil, potser això explica la seva absoluta bondat», expplica el Joan, el seu pare, separat fa temps d’Ana Mayrata, interiorista i mare del nou campió. «Jo crec que haver arribat tan tard a la competició li ha permès, l’ha ajudat a assimilar molt millor tot el que li deien i els consells que li donaven», assenyala el seu oncle Guillermo, campió de les Balears de moto d’aigua.\nSi algú pot parlar de l’entorn familiar de Joan Mir, aquest és l’advocat Paco Sánchez, el seu representant, que elogia que «els seus pares es mantinguin al marge de tot, fet que no significa que no estiguin interessats per la vida del Joan. Sobretot vigilen el més important: que aquells que treballen amb el seu fill siguin honrats, no l’enganyin». És evident que ni el Javier, ni l’Ana, ni encara menys el Guillermo, volen ser protagonistes d’aquesta història.\nSi algú pot fardar d’haver convertit Mir en un pilot campió, aquest és l’enginyer italià Christian Lundberg, un dels caps de Leopard Racing. «El Joan és valent, té molt talent, molt. En aquesta categoria, on tothom mossega, no és gens fàcil guanyar i ell ja suma nou victòries». Lundberg reconeix que, l’any passat, Mir era un desastre. «Anava absolutament a la seva bola. No ens feia ni cas. I, és clar, no li sortien les coses. Va començar a escoltar-nos, va començar a creure’ns i va començar a guanyar. I llavors, és clar, va canviar tot. Es va convertir en una esponja i ja és campió».\nA Joan Mir, tot s’ha de dir, ahir, en la celebració, en plena eufòria, en la conversa amb els periodistes, se li’n va anar l’olla, creient fer una gràcia. Resulta que, en la volta d’honor, quan celebrava el triomf i el títol portant una immensa bandera espanyola, la cua de la bandera se li va ficar entre els radis de la roda del darrere i va quedar destrossada. Preguntat per l’incident, a Mir no se li va acudir res més que dir «sí, sí, ha sigut increïble, potser és que la moto és catalana». La riallada va ser tan gran com l’estupefacció. No cal dir que Mir estava borratxo de glòria, de felicitat i, sens dubte, va voler fer una gràcia.\nAna Mayrata, mare de Joan Mir, celebra a Palma la victòria del seu fill. / EL PERIÓDICO


Sabina y Martín, de Francesc Català Gorgues. | Entre el Túria i el Ridaura\n← TVE emblanquint el feixisme: assassinat de F. G. Lorca.\nQuan la història et crema la mà, de Miquel Berga. →\nFa cosa d’unes setmanes, anàrem a Xelva a veure l’exposició “Hilando vidas” i en una papereria vaig veure aquest llibre que de seguida em va captar l’atenció i evidentment vaig comprar. És una història sobre el maquis que actuaven a la comarca de la Serrania després de la guerra civil en la que barreja fets reals amb la història de ficció amorosa d’un guerriller i la seua parella que viu en un mas de la part sud del terme de Xelva. La història està narrada com si fora una recerca que un periodista fa, des de l’actualitat, dels fets narrats, intercalant els capítols dels temps actuals amb els capítols dels fets antics, que estan contats des de tres punts de vista, els dels dos protagonistes i els del narrador completant-se mútuament. Una mica a l’estil del que va fer Javier Cercas a Soldados de Salamina, però en aquest cas per donar a conèixer fets oblidats que tractem de recuperar per fer justícia i no per emblanquir a cap franquista.\nCom també em va passar amb la pel·lícula de David Trueba (molt millor i de llarg que la novel·la), la curiositat de saber on estaven els llocs on es produeixen els fets, em fa cercar-los (en aquella època vivia a l’Empordà). Però els temps es noten i la cerca, ara amb google maps és més fàcil i m’ha fet descobrir una zona de la Serrania que conec poc i sembla molt deshabitada, la part sud del terme de Xelva, a l’altra banda del riu Túria, i el terme de Benaixeve.\nTambé em queda dubte per resoldre. El pare del protagonista, mestre al poble de Xelva, partidari de les noves teories pedagògiques del Freinetisme, és expulsat del poble en abril del 36. No entenc aquesta data, tan aviat el feren fora les forces vives del poble? No esperaren a l’acabament de la guerra quan varen haver les depuracions més grans? Quina és la raó? No ho diu. Potser és un recurs literari per donar més sentit a la trama romàntica d’aquesta?\nUn molt agradable troballa Serrana.


Generalitat aprova una nova autorització ambiental de la refineria de Repsol a Tarragona\nPublicat 11/10/2015 11:31:19 +02:00CET\nLa Conselleria de Territori i Sostenibilitat ha aprovat la nova autorització ambiental de la refineria de Repsol Petróleo S.A., situada entre els municipis de la Pobla de Mafumet, Constantí i Perafort (Tarragona), que consisteix en l'adequació de la planta d'olefines per maximitzar l'alimentació amb propà.\nEl projecte s'ha dirigit a un dels establiments industrials més importants de Catalunya, amb una producció anual de més d'onze tones de productes relacionats amb la indústria química i petroquímica, i no suposa un increment de les emissions ambientals, ha informat aquest diumenge la Conselleria en un comunicat.\nLa nova autorització té l'objectiu d'incorporar les millors tècniques possibles en matèria de sostenibilitat i fixar límits d'emissió que seran de compliment obligat a partir del 2018, segons la normativa europea.\nEn l'autorització també s'hi ha inclòs un apartat específic sobre les emissions difoses per protegir la qualitat de l'aire a la zona del Camp de Tarragona.\nEl projecte està alineat amb els objectius de la Taula de la Qualitat de l'Aire al Camp de Tarragona, que recull les actuacions en matèria de qualitat de l'aire.


ERO al Banc Sabadell: entre 1.500 i 2.000 treballadors se'n veurien afectats\nSegons ha explicat l'entitat, el pla inclourà prejubilacions i anirà acompanyat d'un pla social de recol·locació dels treballadors.\n30/08/2021 - 12.45 Actualitzat 30/08/2021 - 18.36\nEl Banc Sabadell ha anunciat aquest dilluns la intenció de presentar un nou expedient de regulació que afectaria entre 1.500 i 2.000 treballadors, segons les fonts consultades.\nLa direcció de l'entitat ha fet arribar un comunicat al comitè d'empresa convocant-lo a una reunió dijous per abordar aquesta nova reestructuració, que afectaria almenys un 15% dels 15.000 treballadors que el banc té actualment.\nEl nou ERO se sumaria al que ja es va aplicar el primer trimestre de l'any i que va acabar amb la prejubilació de 1.800 treballadors al març.\nDesprés del fracàs de la seva fusió amb el BBVA, el Sabadell ja va presentar, al maig, un pla estratègic amb el qual es preveia reduir costos amb una nova reestructuració, amb tancament d'oficines i retallada de plantilla.\nComissions Obreres ja ha afirmat, en un comunicat, que no pensen acceptar cap plantejament d'ero "traumàtic". Consideren que no existeixen raons que justifiquin aquesta retallada de plantilla, després que el banc guanyés el primer semestre 220 milions d'euros, un 51 % més que el mateix període de l'any anterior.


JOSEP NICOLAS INTERIORISME\nLa planificació interior, és l’especialitat que desembolupa el técnic anomenat interiorista o arquitecte d’interiors i és la disciplina projectual involucrada en el procés de formar l'espai interior, amb la manipulació del volum espaial així com el tractament superficial.\nEs una activitat professional de disseny orientada a procurar la més idònia resolució de l'entorn habitable de l'home, mitjançant l'aplicació de determinats elements constructius i normes bàsiques de disseny, tècniques, funcionals, estètiques, ambientals, psico-socials, sensorials, econòmiques i legals, a fi de millorar la qualitat de vida dels usuaris.\nNo s'ha de confondre amb la decoració interior, el disseny interior investiga en aspectes de la psicologia ambiental, l'arquitectura, l’engenyeria i del disseny de producte, a més de la decoració tradicional.\nSense entrar en valoracions, tots els espais interiors que ens envolten han estat creats o transformats per oferir una funció concreta, aquestra planificació o transformació sorgeix per una necessitat previament estudiada i valorada,\ninvestigar i analitzar la disposició i descripció detallada del producte es el primer pas per projectar un interior.\nEls espais on es generen els projectes, gaire be sempre benen predeterminats per la morfologia de la construcció, ja siguin buits de contingut constructiu o espais amb una distribució predeterminada. Els espais amb un contingut constructiu existent que requereixen una modificació, canvi de planificació o orientació funcional, requereixen d’un estudi suplementari estructural, estudi que proporciona informació sobre els elements constructius que finalment formaran part de la nova distribució (estructura i serveis). Son espais on existeix una distribució amb una finalitat predeterminada definida. La difultat de la nova planificació funcional, vindra en part condicionada per aquests elements constructius i estructurals i la correcta integració d’aquests elements dins el nou disseny formarà en part, de l’exit final del treball. Es quant la planificació pren el màxim protagonisme al projecte donat que les noves necessitats generades per un encàrrec especific han de representar-se i saber prescindir de lo existent per donar forma al nou programa de necesitats. El projecte doncs pot prescindir de lo exitent enderrocant tots aquells elements constructius existents que entorpeixin i fer-ne de nous que defineixin la disposició i dimensioni els factors de circulació adients a les noves proporcions, mitjançant nous tancaments (parets). Altres factors del projecte un cop dissenyada la planificació funcional, prenen el relleu, es el cas de la il.luminació i demes tecnologies, les instal.lacions sanitàries, cuina (en cas de habitatge), mobiliari integral..etc.\nSon aquests espais els més nombrosos dins el disseny d’interiors, ja sigui per una ampliació o reducció del programa de necessitats del promotor, be sigui de caracter privat com son els habitatges, o be de caracter públic com els locals comercials, o serveis en general.\nEls espais buits de contingut constructiu son aquells que no mes estan delimitats per una pell constructiva que l’ailla de l’exterior (façanes) i de les zones comunes o serveis com són els nuclis d’escala o galeries de serveis técnics. Aquests espais tot i no estar delimitats o parcel.lats per una distribució son igual o en casos, més complicats de resoldre que els que disposen d’una distribució predeterminada. Aquests espais son majoritariament construccions o edificis d’oficines, restaurants, hotels, locals comercials, museus i totes aquelles construccions destinades generalment a serveis. Tant mateix els habitatges també ocupen part, encara que d’una manera més minoritaria, d’aquest tipus d’espais.\nFinalment els espais efimers o itinerants, el formen totes aquelles construccions\nprojectades per oferir un servei, limitat generalment pel temps. Son espais dissenyats per desembolupar una funció concreta i no necessariament estar dins d’un espai tancat si no que poden representar-se en l’exterior. El seu disseny vindrà determinat per un factor molt prioritari que no es més que una marca, contrariament a els dos tipus d’espais anteriorment esmentats on les necessitats primordials les marquen les necessitats humanes.\nLes fires representades per espais delimitats, anomenats estans, sòn l’exemple mes clar d’aquest tipus d’espais, on la relació espai-persona pren forma a partir d’un producte. També els espais efimers i itinerants com les escenografies son altres planificacions que representen o pretenen representar un lloc, sentiment o època.\nEs doncs que un projecte d’interiorisme es l’estudi de la planificació d’un interior, que haurà d’aconseguir, despres d’estudiar els volums estructurals existents; la disposició i dimensió dels espais, tancaments, zonificació, tecnologies i mobiliari integral que s’ajustin d’una manera coherent i justa a les necessitas previament encarregades.


IKER BONILLO ACONSEGUEIX LA CHALLENGE DE LES ESCOLES ESPORTIVES - Actualitat - Ajuntament de Silla\nPortada > Serveis Municipals > Esports > Actualitat > IKER BONILLO ACONSEGUEIX LA CHALLENGE DE LES ESCOLES ESPORTIVES\nIKER BONILLO ACONSEGUEIX LA CHALLENGE DE LES ESCOLES ESPORTIVES\nPer tercer any consecutiu amb una temporada impecable\nPer tercer any consecutiu, el ciclista siller Iker Bonillo Martín, aconsegueix la Challenge de les Escoles Esportives de València. L’última carrera puntuable per a la Challenge es va celebrar el dissabte passat, dia 8 de setembre, a la població de Vinalesa, on una vegada més Iker va demostrar que es trobava amb una forma física excepcional i va aconseguir de nou el primer lloc en la carrera.\nAmb una temporada impecable, el corredor ha participat en un total de 29 carreres, i en totes ha pujat al pòdium: 21 primers, 6 segons i 2 tercers és el palmarés d’aquest any 2012. I en els últims tres anys ha aconseguit 57 victòries, 20 segons i 6 tercers llocs. Està previst que el proper dia 15 de setembre Iker participe en la carrera que se celebrarà a Benicàssim.\nA més, ja està confirmada la seua presència en el Trofeu Chico Pérez a la ciutat de Parla Madrid, el dia 23 de setembre. Aquest trofeu està considerat com el més prestigiós a nivell nacional, en què corredors de la talla d’Alberto Contador, Jesús Hernández i uns altres grans ciclistes professionals hi han participat. El passat any 2011 Iker va aconseguir el segon lloc, esperem que continue en l’estat de forma actual i puge a la part més alta del pòdium.\nAmb aquestes dues carreres aquest campió tancarà la temporada de ciclisme de ruta.


Entrevista a Pilar Rodrigáñez, experta en pèrdua de pes | ets el que menges\n"Perdre pes a partir dels 40 anys sí que és possible"\nPilar Rodrigáñez, dietista especialitzada en pèrdua de pes i conductora de la segona edició del curs digital “Perd pes, dones 40-50-60”\n16 de desembre 2020 | Actualitzat el 4 de gener 2021 per Núria Coll\nPilar Rodrigáñez torna a la càrrega un cop més amb la segona edició del curs digital “Perd pes, dones 40-50-60“, amb què l’estiu passat van poder perdre pes més de 1.700 dones de 40 anys en endavant. Tot un èxit!\nLa dietista fa anys que es dedica al món de la pèrdua de pes i, últimament –potser pel volum de consultes que rep sobre aquest tema o potser perquè ella també s’ha estrenat en la quarta dècada– ha sentit la necessitat d’investigar més en profunditat i formar-se per entendre per què a partir dels 40 resulta més difícil aprimar-se o, a l’inrevés, és tan fàcil engreixar-se.\nAvui ens trobem perquè m’expliqui què hi ha darrere d’aquest misteri i què ens té preparat per a aquest curs tan esperat.\nQue entrem en un moment de canvis hormonals que ens afecten el sistema nerviós central i sistèmicament en general, i que tot això impacta directament en la nostra composició corporal. La forma com l’organisme gestiona les calories que li donem en forma de menjar està orquestrat, en gran part, per les hormones. Com també passa amb la sensació de gana i sacietat. Algunes pateixen canvis durant la menopausa i això no passa de cop quan desapareix la regla, sinó que comença a encaminar-se cap als 40. Per això, a partir d’aquest moment, encara que encara no hàgim connectat amb la menopausa, ja comencem a notar que ens costa més perdre els quilos rebels.\nI tant, és la nostra biologia! Cau la producció d’hormones que abans ens ajudaven a tenir a ratlla la insulina, per exemple, o, fins i tot, el desig per menjar dolç. I, com això, hi ha diversos aspectes en què aquests canvis hormonals propis de la perimenopausa, que és el període que precedeix la menopausa, afavoreixen que acumulem més greix, especialment a la panxa. Per això, en la majoria de casos, treure’ns de sobre els quilos de l’hivern, que abans perdíem amb un parell de setmanes de dieta, ara ja no és tan fàcil.\nEl públic d’aquest curs són dones amb la menopausa?\nSí, però, com et deia, també ho són les de 40 anys que, encara que encara no tinguin fogots o sequedat vaginal, ja noten que els costa més perdre pes. De fet, aquest és un dels primers símptomes dels canvis hormonals. I, per descomptat, és un curs també útil per a les dones que es troben en la postmenopausa. Per això especifiquem “dones 40-50-60”, perquè cadascuna és un món, però els canvis hormonals relacionats amb la menopausa comencen en els 40 i s’accentuen en els 50 i 60.\nI si em preguntes si un home o una dona de 30 pot fer-lo i treure’n profit, et diré que sí, perquè hi ha pautes que són generals i que serveixen per a tothom, però el focus està posat en aquest moment de la vida de les dones i hi haurà temes que seran exclusius per a elles.\nEn la primera edició del curs, les més de 1.700 alumnes van quedar més que satisfetes i la majoria va perdre entre 2 i 3 kg. Aquí tornem a plantejar 15 dies de menú igual que abans. Quant creus que aconseguiran perdre?\nNo m’agrada fer promeses perquè després pot haver-hi frustració, i la realitat és que, tot i que és un curs que funciona molt bé per al global de la població, també és cert que cada dona té el seu ritme. A una de més jove li pot resultar més fàcil aprimar-se que a una de més gran.\nDit això, també et dic que soc optimista. La meva experiència amb les dones de 40 anys en endavant que han fet els cursos anteriors i amb les que venen a la consulta és molt positiva. Al cap de dues setmanes, totes perden pes si compleixen la pauta. Algunes perden 2 quilos, unes altres 3… Això varia en cada cas.\nPerò, en el fons, el que més m’impacta és que dones que es pensaven que no podien perdre pes i que havien perdut l’esperança de sobte s’adonen que sí que poden i que, a més, es troben molt millor d’altres símptomes de l’edat que milloren quan tenim en compte tot el tema hormonal.\nEl curs és per a dones que tenen obesitat i sobrepès?\nEl curs ajuda a perdre pes tant si ens sobren 3 quilos com 20. Unes trigaran menys i unes altres una mica més. I, evidentment, quan hi ha un problema més gran, com l’obesitat, és important anar controlant altres paràmetres de salut que poden estar afectats, però sens dubte que la pauta serà molt útil per a aquesta població també.\nCom has acabat dedicant-te a dones perimenopàusiques?\nSuposo que una mica perquè molta de la demanda que tinc per perdre pes arriba de dones adultes, i això ha fet que em formés i investigués, i una mica perquè jo mateixa també estic entrant en aquest moment de la vida, i començo a sentir com canvia la meva biologia.\nSí, inclouré algunes de les receptes que proposo al menú. Trobo del tot fonamental que les meves alumnes gaudeixin fent el curs. I, com que jo no soc una gran cuinera i tinc una vida atrafegada, podran estar tranquil·les que seran receptes simples, i que, probablement, seguiran fent després del curs.\nM’encanta quan pacients o alumnes em diuen que algunes de les receptes que els passo ja formen part del menú familiar. Un dels objectius que m’he marcat és que gaudeixin seguint la pauta, que vegin que no cal ni passar gana ni avorrir-se. Perquè, a més, aquesta és l’única manera que aquestes dues setmanes es converteixin en un nou hàbit d’alimentació i de vida.\nEn el curs oferim vídeos de coaching amb una dietista experta en coaching per aprimar-se, la Cristina García. Què ens aportarà aquest contingut?\nSí! La Cristina ens ajudarà a transcendir algunes barreres i limitacions psicològiques i emocionals que solen aparèixer en un procés de pèrdua de pes. Ha preparat un seguit de materials audiovisuals i exercicis pràctics i convidarem les alumnes a fer-los per reforçar tot el procés. I per ajudar a fer que sigui efectiu!\nÉs innegable que, en un procés de pèrdua de pes, hi ha factors emocionals i psicològics en joc i, la veritat, és molt interessant com ho planteja la Cristina des del coaching. La veritat és que estic molt contenta que col·labori en el curs. Els seus coneixements i experiència l’enriqueixen molt, sens dubte.\nAixí ho espero! Crec que, si hi ha alguna cosa que realment va ser clau perquè els cursos anteriors tinguessin tant d’èxit, és la possibilitat de seguir-los en comunitat. No només pel suport que jo pugui donar, sinó també perquè es genera una sensació de fer-ho en grup que dona molta força a l’experiència. I crec que també millora els resultats.\nPotser un dia no et veus capaç de seguir la pauta perquè, per exemple, no has dormit bé i, quan llegeixes els comentaris i les experiències de la resta de les alumnes, t’adones que no estàs sola i això t’empeny a seguir. O potser et bloqueges perquè hi ha una verdura del menú que no t’agrada, però després em preguntes quines alternatives hi ha i veus que aquest plat pot reversionar-se amb el que sí que t’agrada. Se m’ocorren mil maneres d’interactuar que fan que el fòrum sigui un espai molt beneficiós i que espero que aprofitin.\nEn els últims anys, a Etselquemenges, hem insistit cada vegada més en la importància de practicar esport. En aquest cas, l’exercici físic que proposem no té l’enfocament clàssic.\nI per portar això a la pràctica, el millor és que una especialista en fitness, com la Vanessa Navas López, ens expliqui i ens mostri com fer-ho des de casa. Aquest serà un altre dels bonus que inclou el curs. Els vídeos de la Vanessa ens serviran per exercitar els músculs exactament com necessitem fer-ho en aquest moment de la vida i alhora perdre pes.\nParlem de la sarcopènia, Pilar. Abans no es parlava de res que no fos osteoporosi i ara es parla molt de la sarcopènia. Per què?\nLa sarcopènia és per a mi un dels problemes més greus, o potser el més greu, que patim les dones quan ens acostem a la menopausa. La pèrdua de massa muscular s’associa a moltíssimes malalties, des d’obesitat i diabetis, passant per Alzheimer, fins a osteoporosi.\nTots els problemes de salut poden millorar substancialment amb un entrenament de força. Entre d’altres, evidentment, el sobrepès. Però no només perquè ens ajuda a cremar greix, sinó, sobretot, perquè millora la sensibilitat a la insulina.\nMillorar la massa muscular beneficia la majoria dels teixits orgànics, fins i tot la microbiota intestinal. Recordo una frase de la conferència d’en Sergio Espinar al Cómo Como Festival que deia alguna cosa així com que difícilment trobaràs una persona diabètica que entrena força.\nLa meva experiència a la consulta és que resulta més fàcil fer canvis dietètics que no pas començar a fer activitat física, potser perquè els resultats arriben abans amb una dieta. Però opino que en aquest moment de la vida no n’hi ha prou amb menjar bé. No hi ha escapatòria, i per això em va semblar fonamental incloure el tema en el curs.\nPerò, respecte de la primera edició, heu fet alguns canvis en el bonus d’exercici físic, oi?\nSí, tota la informació de retorn que hem rebut de les alumnes ha estat molt important per poder millorar alguns continguts. Una de les coses que més ens demanaven és que organitzéssim l’exercici físic de manera que fossin entrenaments curts. I això hem fet: hem tornat a gravar vídeos amb la Vanessa, aquest cop més curts i amb 3 nivells, perquè tothom pugui fer el que li vagi millor segons el nivell o les ganes.\nTambé hi ha un bonus de la nutricionista Martina Ferrer. Explica’ns de què es tracta.\nAixò mateix! La Martina ens prepararà un material molt pràctic de complementació natural i plantes per al conjunt de símptomes relacionats amb la menopausa: insomni, sequedat de les mucoses o memòria, per exemple.\nCrec que serà un material que s’agrairà moltíssim i personalment m’entusiasma que una professional com la Martina, que en sap tant!, participi en aquest projecte i l’enriqueixi. De fet, en aquesta edició, també tindrem la Martina en una sessió en directe perquè pugui resoldre els dubtes de les alumnes.\nI hi haurà més directes?\nSí. Els directes van ser molt ben acollits en la primera edició i ens van mantenir més a prop. Un dels meus objectius més importants és poder acompanyar les alumnes, que sentin la força de la comunitat i l’acompanyament. Que preguntin, que vegin les professores. Per això, en aquesta edició, a més de fer una sessió en directe de preguntes i respostes amb mi, hi haurà una sessió amb la Vanessa i una altra amb la Martina.\nQuantes vegades heu volgut perdre pes i no heu aconseguit adherir-vos als nous hàbits saludables? Això pot ser per dos motius: no saber com fer-ho o triar malament l’objectiu.\nEl que ens proposa la Pilar no és un curs en línia per perdre pes com qualsevol altre. Si voleu entendre quin és el patró d’alimentació que cal seguir per aconseguir els objectius i trobar-vos millor, feu clic aquí o al botó de sota.\nSi sentiu que guanyeu pes fàcilment –o que us costa perdre’n– i teniu 40 anys o més, descobriu les claus per aprimar-vos i alhora cuidar-vos, en aquest moment de la vida, amb la Pilar Rodrigáñez en la segona edició del curs digital d’Etselquemenges.


Ràdio Terra, la nova ràdio dels Països Catalans - auva!cat\nRàdio Terra, la nova ràdio dels Països Catalans\n9 juny 2014 Sisco PiñolLeave a Comment on Ràdio Terra, la nova ràdio dels Països Catalans\nRàdio Terra, és la nova emissora de ràdio dels Països Catalans. Aquesta neix amb la vocació de cobrir un buit informatiu inexistent en l’àmbit de la ràdio.\nEl projecte de comunicació posarà en primer pla els pobles i les persones d’arreu dels Països Catalans, connectarà les veus de les comarques, el coneixement, la cultura i les realitats del país.\nEl projecte comença des de Reus on hi haurà un primer estudi d’enregistrament i producció, i la seu de l’associació que acull el projecte.\nEn l’enfocament dels temes es buscarà el debat, el contrast, l’anàlisi. Buscar i compartir les eines per entendre la realitat, per saber què passa.\nEl projecte de Ràdio Terra s’ha presentat arreu del territori i desprès de centenars de quilòmetres amunt i avall dels Països Catalans, i havent aconseguit la fita de socis inscrits, el dilluns 26 de maig va començar una campanya de micromecenatge a la plataforma TotSuma.cat a efectes de finançar el que serà el primer estudi de l’emissora, amb seu a Reus.\nAquest nou mitjà de comunicació de caràcter popular i autogestionat, que comptarà amb un corresponsal a cada comarca del país, sol·licita 12.000 euros per habilitar la infraestructura tècnica que li ha de permetre iniciar les emissions el pròxim 1 de setembre.


Últims programes - La nit dels ignorants 3.0 - Pàgina 253\nLa Montserrat canta al cor de "La Forza del Destino" que s'ha estrenat al Liceu\nLa Montserrat tornava cap a casa després d'actuar a "La Forza del Destino" que s'ha estrenat al Liceu i ha sentit com en parlàvem al programa. Ens ha trucat en ruta per comentar-ho.\nLa Rosa Maria es va enamorar d'una veu fent de telefonista el 1962\nFent de telefonista a Molins de Rei, el 1962, la Rosa Maria es va enamorar de la veu d'un dels que trucaven sovint. Al propietaria de la veu li va passar el mateix. Amb el temps es van conéixer i ara fa 45 anys que estan casats.\nLa nit dels ignorants 2.0, segona hora\nLa nit dels ignorants 2.0, primera hora\nEl Francesc de Teià ens explica com ha acabat tenint un ruc a casa\nLa filla del Francesc de Teià va preguntar que volia de regal de casament al seu germà. Aquest li va respondre que volia un ruc. Ella no va dubtar ni un segon i li va comprar un ruc català. Finalment, ha estat el pare a qui li ha tocat tenir-lo a casa.\nLa Rosa de Barcelona ens explica un acudit de motoristes\nAhir vam parlar del sopar homenatge pel centenari del naixement de Francesc Xavier Bultó, fundador de Montesa i Bultaco. Arran d'això la Rosa ens va explicar un acudit on una moto Bultaco n'és protagonista.\nL'Andreu de Nottingham (UK) vol saber l'explicació d'un curiós fenòmen químic\nL'Andreu ens va trucar des de Nottingham, al Regne Unit, per fer-nos una pregunta que està pendent de resposta: "Com s'explica que si posem en un congelador un recipient amb aigua molt calenta i un altre recipient amb aigua a temperatura ambient. El recipient d'aigua calenta és el primer que es congela?".


Histèries.com: Fotos d'es port, però no d'avui\nFotos d'es port, però no d'avui\nAvui, que com ha sentenciat en Miquel Lluis, Sant Salvador duu burka i fa un dia típic de setembre, sa venda no m'ha anat malament. En això hi ha influit un senyor que ha arribat a comprar-me 23 cupons del mateix número.\nPer altra banda, he parlat amb un company que està per sa plaça de ses palmeres i que, quan li he comentat que una dona m'ha demanat si tenia clauers dels "rascas", m'ha dit que aquests clauers son de fa dos anys però que, de totes maneres, aquesta dona ho deu demanar a tothom, a n'això, perquè a ell també hi havia acudit (i amb molta barra ja que ni havia comprat rasca). A mes, m'ha confirmat que aquell senyor senil del qual vaig parlar l'altre dia també acudeix a ell i li fa mirar sis o set vegades el número.\nI res, una dona anava ben embuiada amb un grapat de 7/39 i insistia en que jo li havia fet malament quan jo lo unic que he fet ha estat copiar automaticament la papeleta amb el TPV...\nBé, ja escriurem més un altre dia sobre ses paraolimpiades o això. Posaré aquestes fotos d'Es Rivetó d'un demati d'aquest estiu.\nA jo m'agraden molt, encara que estiguin fetes amb el mòbil i la qualitat sigui més bé pobre. Lo que passa es que Es Rivetó en particular i es port en general és un bon paisatge, i mem si el miram ara que podem, perquè a aquest pas, a força de contaminar, ben aviat tot serà civilització submarina...\nPer cert, Joan, a mem quan mos aconsegueixes carteretes x guardar targetes, que van molt bé per ses T-10, que a sa meva padrina n'hi varen donar 1 de la ONCE\n9 de setembre de 2008 a les 21:38\naquesta gent que només fan que demanar.....diga-los que te regalin alguna cosa ells a tu, jajajja\nses fotos, per estar fetes amb so mòvil, t´han quedat prou bé!!\n9 de setembre de 2008 a les 22:28\njejeje. Ses carteretes aquestes (de ses que només en tenc una) crec que eren merchandising de l'extraordinari de l'estiu així que crec que ja en deuen quedar poques.\nDe totes maneres, miraré mem si en trob qualcuna, ho veig mes probable que aconseguir aquell clauer del "rasca" de fa dos anys...\n10 de setembre de 2008 a les 16:39\nHistèries... d'un cuponer?


Paper Pintat Decoratiu ᐅ Arthouse\n> Paper Pintat>DECORATIU>ARTHOUSE\nPaper Pintat Decoratiu Arthouse\nPaper pintat decoratiu per a paret Arthouse\nArthouse és una firma molt reconeguda en el món dels papers pintats decoratius per paret. Les col·leccions de paper pintat per paret de Arthouse destaquen per la seva àmplia gamma d'estils i dissenys. Tenen un gran equip intern que els permet innovar i presentar noves idees. Dissenyen un producte dirigit per tendències tenint en compte el mercat de la decoració d'interiors.\nDisposem de les següents col·leccions de Arthouse: Bloom, Options 2, Textures naturalesa i Journeys. Dissenys de paper pintat decoratiu per a paret de textures florals, estampats d'animals o fons industrials.\nInspiració en els dissenys de Arthouse\nTal com diuen els dissenyadors de paper pintat per paret de Arthouse, avui dia les llars han de permetre adaptar-se a les nostres necessitats o exigències. Segur que en la seva àmplia varietat de productes de paper pintat decoratiu per a paret trobes una opció que t'agradi, per pressupost, per disseny o preferència de color. En Arthouse s'adapten els dissenys i les seves combinacions per a les quatre parets de l'habitació. El seu equip seguirà treballant per seguir oferint exclusivitats de tècniques i, com sempre, les seves fantàstiques propostes... Ens deixaran sense paraules!\nComplements decoratius arthouse\nA part del paper pintat decoratiu per a paret, disposem d'una secció d'elements decoratius Arthouse: miralls, coixins, rellotges, i altres accessoris per a la paret. Si estàs interessat, ens ho comentes i et informarem dels terminis de lliurament i preus. És una increïble col·lecció de complements de la llar que tenen relació amb els estampats dels papers i el resultat són ambients de somni, els pots veure a les fotos d'interiors quan es presenten les referències de les col·leccions de la marca en cada catàleg de la botiga online.\nTotes les propostes de disseny de paper pintat decoratiu.


La primera operació coordinada entre administracions i Guàrdia Civil contra els xàrters nàutics il·legals, realitzada a Sant Antoni, culmina amb 11 propostes de sanció\n\_ L’èxit de l’operatiu fa preveure que aquesta campanya es realitzarà a diferents ports de les Illes Balears.\n\_ En el conjunt de les Illes, fins a finals de juliol, s’havien obert ja 25 expedients sancionadors, més que en tot 2020\nL’objectiu d’aquest exercici coordinat era controlar i inspeccionar les activitats irregulars relacionades amb l’ activitat mercantil del transport de viatgers, el fondeig en zones il·legals o la recollida de persones en punts no habilitats. També s’han efectuat controls de documentació i permisos, així com dels títols habilitants dels patrons.\nDurant el transcurs d'aquesta campanya s'ha procedit al seguiment i control d’ embarcacions de diferents tipus i s’ han iniciat 11 propostes de sanció.\nEl dispositiu ha comptat amb la participació de dos inspectors de la Capitania Marítima d’ Eivissa i Formentera; de la Guàrdia Civil, amb una patrulla de el Grup Especial d'Activitats subaquàtiques (GEAS), una patrulla PAFIF (Patrulla fiscal i fronteres), i una patrulla a terra; un tècnic de la Direcció General de Transport marítim i aeri del Govern balear, la responsable de Delegació de Costes per a Eivissa i un equip de personal de Ports IB constituït per 5 guardamolls i el cap del port de Sant Antoni.\nAquesta iniciativa mancomunada respon a la detecció, per part de les diferents administracions competents, d’un important increment en les operacions de xàrter nàutic il·legals que es donen a la badia de Sant Antoni de Portmany. Aquest tipus d'empreses fan un ús indegut de la costa i utilitzen de forma il·legal els molls de les anomenades golondrines, per carregar i descarregar clients, provisions i personal de neteja.\nA vista dels bons resultats d’aquesta iniciativa conjunta, les administracions concurrents podrien estendre aquest tipus de campanyes a diferents ports de les Illes Balears, amb l’objectiu d’intensificar els controls sobre les activitats irregulars relacionades amb els xàrters nàutics i evitar així la competència deslleial, l' ús indegut de la costa, el fondeig sobre posidònia i els abocaments incontrolats a tota la comunitat.\nAquesta actuació reforça les línies de control del sector del xàrter nàutic que la Direcció General de Transport marítim i aeri del Govern balear va iniciar l'any 2019. Aquests mecanismes d'inspecció són, d’una banda, la realització d'inspeccions "in situ" a les empreses del sector amb l’objectiu de comprovar el compliment de la legalitat en la seva activitat i, d’ altra banda, una revisió aleatòria de la documentació presentada a la Direcció General de Transport Marítim i Aeri de les declaracions responsables corresponents a les embarcacions destinades al servei de xàrter.\nAmb relació a les inspeccions "in situ", les visites d'inspecció consisteixen en la comprovació de la disponibilitat de la declaració responsable i la inscripció en el registre d’empreses de xàrter nàutic, la possessió del certificat de navegabilitat en vigor, així com el despatx de Capitania Marítima, la titulació nàutica o els certificats de seguretat i residus, entre altres coses.\nDurant aquests controls també s’ha comprovat la disposició de les embarcacions d’una zona de desembarcament autoritzat per la Demarcació de Costes o Ports IB.\nCal recordar que en el transcurs de la darrera legislatura es varen dur a terme diferents actuacions en relació amb el sector. Respecte al xàrter nàutic es va aprovar el Decret 21/2017, de 5 de maig, pel qual es regula l’ activitat de lloguer d’ embarcacions i vaixells d'esbarjo. Arran de l’ aprovació d’aquest decret, es confecciona i publica a la pàgina web de la Direcció General setmanalment un llistat de les embarcacions i vaixells d’ esbarjo autoritzats.\nL’ evolució del nombre de declaracions responsables presentades pel sector de xàrter nàutic és la següent:\n2021 (fins a final juliol) 1.313\nPer altra banda, a la Direcció General de Transport Marítim i Aeri es va crear una unitat dedicada en exclusivitat a aquesta matèria, formada per un tècnic marítim, dos tècnics un tècnic jurídics i un auxiliar administratiu. Des de la seva creació, el nombre d’ expedients sancionadors incoats per part de la Direcció General en matèries de la seva competència ha augmentant exponencialment i a meitat d’ aquest any ja s’ha superat el nombre d’expedients totals realitzats durant tot el 2020:\nExercici Exp. sancionadors\n2021( final de juliol) 25\n* A dia 28 de juliol de 2021


Un cap de setmana de premis literaris | reporteducació\nEl divendres passat, 13 de desembre de 2013, Santa Llúcia, van coincidir en el temps diversos premis de literatura infantil i juvenil. A mitja tarda al FAD es lliurava el Premi Barcanova de literatura infantil i juvenil 2013 i al capvespre, en el marc de la Festa de les Lletres Catalanes de la “Nit de Santa Llúcia”, celebrada a Manresa, es conegueren els guanyadors del 51è Premi Folch i Torres de literatura infantil i del 40è Premi Joaquim Ruyra de narrativa juvenil, convocats per Òmnium Cultural i Editorial La Galera.\nI el dissabte 14 de desembre es coneixia el veredicte del 33è Premi Enric Valor de narrativa juvenil que convoquen l’Ajuntament de Picanya i Edicions del Bullent.\nLa guanyadora del Premi Barcanova 2013 va ser l’escriptora de Valls Margarida Aritzeta amb l’obra juvenil El vol de la papallona, essent finalista l’escriptor de Reus Jordi Folck amb la novel·la infantil Ningú.\nEl jurat presidit per l’escriptora Lolita Bosch ha destacat de l’obra guanyadora (El vol de la papallona) que “es tracta d’una obra valenta i atrevida que atraparà els lectors joves” i valora que “el text té un punt de duresa, però està tractat amb una prosa molt elaborada”. I sobre l’obra finalista (Ningú), la història d’un zombi de deu anys que busca amics en la nova escola i que és un al·legat contra la intolerància i una reflexió sobre la pau i la convivència entre els pobles, el jurat n’ha valorat la transgressió i l’humor de l’argument i que és un text que tracta el tema de la diversitat a través dels ulls dels lectors infantils.\nA la Nit de les Lletres Catalanes, Care Santos va rebre el premi Joaquim Ruyra amb la novel·la No em preguntis qui sóc i Rubèn Montañá el Folch i Torres amb La nena de l’arbre.\nNo em preguntis qui sóc, és la història d’un noi solitari que veu com la seva vida es trastoca quan coneix una noia. La novel·la reflexiona sobre la recerca de la pròpia identitat mitjançant possessions i elements sobrenaturals. L’autora ha explicat que “és una obra absolutament adolescent, així que si els adults se la llegeixen hauran de recordar la seva etapa juvenil”.\nLa fantasia també vertebra la història de La nena de l’arbre on es relata la relació entre dues nenes, una d’elles embolcallada amb una aura subtil de màgia. El jurat n’ha lloat el caràcter delicat a l’hora de narrar la història, que ha descrit com “una obra corprenedora i delicada on conviuen fantasia i realitat”.\nLa guanyadora del premi Enric Valor va ser Cinta Arasa amb l’obra Vaig fer la maleta un dia de juny on retrata la injustícia social de principis del segle XX dins el context de la Setmana Tràgica. Ambientada, doncs, inicialment, a la Barcelona de l’any 1909, té com a protagonista l’Eulàlia, filla d’un ric industrial tèxtil que viu aïllada en el seu món, però té curiositat per saber i aprèn anglès quasi d’amagat. Això la converteix en la solució per al seu pare que necessita un intèrpret en un viatge de negocis a Anglaterra. Els dos emprenen un viatge que no és només un desplaçament físic, sinó que li suposa la presa de consciència de la complexitat del món, molt diferent de la realitat que ella veia des de la seva casa de la part alta de Barcelona. A Anglaterra, l’Eulàlia descobreix la base de la riquesa burgesa de principis de segle: les condicions de vida i de treball de la classe obrera. L’Oliver, un treballador anglès de la seva edat, s’encarrega d’obrir-li les portes de l’altra cara del mateix món on viuen tots dos, de maneres tan diferents.


RESOLUCIÓN del Organismo Autónomo Parques Nacionales por la que se anuncia subasta pública por procedimiento abierto de aprovechamiento de madera de pino silvestre del cantón 140 del Monte Pinar de Valsaín\nRESOLUCIÓN del Organismo Autónomo Parques Nacionales por la que se anuncia subasta pública por procedimiento abierto de aprovechamiento de madera de pino silvestre del cantón 140 del Monte Pinar de Valsaín\tRESOLUCIÓN del Organismo Autónomo Parques Nacionales por la que se anuncia subasta pública por procedimiento abierto de aprovechamiento de madera de pino silvestre del cantón 140 del Monte Pinar de Valsaín Mis Leyes\nRESOLUCIÓN del Organismo Autónomo Parques Nacionales por la que se anuncia subasta pública por procedimiento abierto de aprovechamiento de madera de pino silvestre del cantón 140 del Monte Pinar de Valsaín Estado\t:\nde l'Ajuntament d'Esplugues de Llobregat, sobre adopció d'un acord.\nL'Ajuntament Ple, en sessió ordinària de data 22 de desembre de 2006, va acordar declarar la conveniència i oportunitat de classificar 132 habitatges de protecció oficial, a promocionar i construir per l'Institut Metropolità de Promoció de Sòl (IMPSOL), sobre terrenys adquirits a l'Ajuntament d'Esplugues de Llobregat, i que constitueixen les promocions anomenades "LAUREÀ MIRÓ . RONDA DE DALT" i "PERE PELEGRI . RICARD GÜELL", en la tipologia de règim general.\nAixí mateix, va acordar aprovar inicialment les BASES D'ADJUDICACIÓ DELS HABITATGES AMB PROTECCIÓ OFICIAL, DE RÈGIM GENERAL, MITJANÇANT VENDA, CORRESPONENTS A PROMOCIONS QUE ES DESENVOLUPIN DURANT L'EXERCICI 2007, AL TERME MUNICIPAL D'ESPLUGUES DE LLOBREGAT, que contenen, separadament, les Bases de caràcter general, per aquesta tipologia, per a l'exercici 2007, i les de caràcter específic, referides a les promocions indicades a l'apartat anterior, que regiran aquesta alienació i la convocatòria simultània de la licitació.\nObjecte del contracte: L'alienació per títol de compravenda, per procediment ordinari mitjançant sorteig públic, de 120 habitatges situats al carrer Sant Llorenç s/n, i de 12 habitatges situats al carrer Pere Pelegrí .cantonada Ricard Güell-, d'aquesta població, tots ells de protecció oficial de règim general, en la forma que es detalla a les Bases d'Adjudicació aprovades.\nExposició al públic de les Bases d'Adjudicació: Les Bases d'Adjudicació aprovades s'exposen al públic durant un termini de 20 dies hàbils, comptat des del dia següent a la data de publicació d'aquest anunci a l'última de les publicacions oficials (BOP i DOGC), per tal de que es puguin presentar reclamacions.\nTranscorregut el termini d'informació pública sense que s'hagin produït al·legacions o suggeriments, les bases s'entendran aprovades definitivament sense necessitat d'adoptar nou acord exprés. Cas de presentar-se al·legacions, aquestes serien resoltes pel Ple de l'Ajuntament.\nLicitadors: Podran concórrer a la licitació, per si mateixes o per representació, degudament acreditada mitjançant poder suficient, aquelles persones físiques, majors d'edat, amb capacitat d'obrar i obligar-se, que compleixin els requeriments establerts a la Base Específica F) i concordants de les bases.\nDocumentació: Les Bases d'Adjudicació i la documentació necessària per a formar part de la licitació, estarà a disposició dels interessats als Punts d'Atenció al Ciutadà de l'Ajuntament d'Esplugues de Llobregat.\nPresentació de sol·licituds: Les sol·licituds amb la documentació preceptiva, es presentaran mitjançant l'imprès denominat "full de sol·licitud", al Registre d'Entrada de l'Ajuntament d'Esplugues de Llobregat o a qualsevol dels punts d'Atenció al Ciutadà, en hores hàbils d'oficina, des del dia 1 de febrer fins el 29 de setembre de 2007, ambdós inclosos. La data de presentació no donarà cap tipus de privilegi o preferència als sol·licitants.\n08950 - Esplugues de Llobregat.\nWeb: www.esplugues.cat e-mail: ajuntament@esplugues.cat\nProcediment d'adjudicació: Conclòs el termini de presentació de sol·licituds la Comissió d'adjudicació comprovarà la correcció de la documentació aportada i el compliment dels requeriments exigits per a participar en el sorteig. Les sol·licituds admeses i no admeses seran exposades en el Tauler d'Anuncis de l'Ajuntament, a partir del dia 15 de gener de 2008, amb indicació de la data d'inici i acabament del període d'al·legacions que serà de 20 dies hàbils.\nEl sorteig públic i l'adjudicació dels habitatges es durà a terme d'acord amb el previst a les esmentades Bases d'Adjudicació.\nPreu i pagament a compte: El preu màxim de venda o adjudicació per metre quadrat de superfície útil es determinarà de conformitat amb allò que estableix l'article 13 del Decret 244/2005, de 8 de novembre. El preu de venda definitiu serà el determinat per la normativa de la Generalitat de Catalunya, vigent en el moment de la qualificació provisional de la promoció. Tot, més l'IVA corresponent.\nA la firma del contracte d'adjudicació, l'adjudicatari haurà de pagar l'import corresponent al 10% del preu de l'habitatge, plaça d'aparcament i traster, en el seu cas, més el corresponent impost sobre el valor afegit (IVA). Durant els mesos següents, i fins a un màxim de 12 mesos, es fraccionarà un altre 10% com a màxim del preu de l'habitatge, plaça d'aparcament i traster, en el seu cas, més el corresponent IVA, procedint-se a girar en un màxim de 12 rebuts.\nPagament i formalització de documents públics: El pagament del preu i la transmissió de la propietat i la possessió dels béns que s'alienen es formalitzarà mitjançant Escriptura Pública en la forma establerta a la Base Específica Q) de les Bases d'Adjudicació.\nDespeses i impostos: Serà de compte de l'adquirent el pagament de les despeses i impostos que es derivin de la transmissió.\nEsplugues de Llobregat, 26 de gener de 2007\nRESOLUCIÓN del Organismo Autónomo Parques Nacionales por la que se anuncia subasta pública por procedimiento abierto de aprovechamiento de madera de pino silvestre del cantón 140 del Monte Pinar de Valsaín\tTrámites


Portfoli del 21T: La vespra de l'examen d'avaluació: última pràctica\nLa vespra de l'examen d'avaluació: última pràctica\nEns enfrontem al darrer examen de l'avaluació i del curs (la set ball i match ball del tennis), però en valencià. Avui hem fet la darrera pràctica amb un segon simulacre d'examen; en realitat eren exercicis de repàs com els que poden caure al control de dimecres. Aquesta vegada venien amb la clau de les solucions darrere. Però la vespra de l'examen no han acudit més que la tercera part dels alumnes i la resta del grup s'ha quedat sense la pràctica i revisió. Deu haver-hi massa nerviosisme davant els exàmens de demà per a no aguantar fins la darrera hora calfant pupitre.\nCom que ningú vol sorpreses, us deixem la prova d'avui amb el solucionari i, d'aquesta manera, us fareu una idea molt aproximada sobre l'estil del control. En poc menys de 48 hores la sort serà llançada, frase molt inexacta si heu anat treballant i comprenent al llarg de l'avaluació. Repasseu amb èmfasi els signes de puntuació, els connectors de coordinació, els usos dels relatius i els connectors adverbials. Podeu oblidar les oracions substantives per a millor ocasió. La cohesió la tractarem com als exercicis practicats. Ànim.\n> 2a pràctica d'examen: cohesió i subordinació\n> Clau de solucions de la 2a pràctica d'examen\n> Tot el material de la 3a avaluació en una carpeta\nPublicat per Antoni de la Torre a 16:32


STAR rep el reconeixement de Soci de John Deere | STAR\nSTAR rep el reconeixement de Soci de John Deere\nJohn Deere, proveïdor líder del sector d’equips agrícoles, forestals, per a golf i construcció, així com de solucions d’agricultura de precisió, fa servir el procés “John Deere Achieving Excellence” per a avaluar regularment els seus proveïdors i així millorar la cooperació entre ambdues parts. La classificació com a Soci n’és la màxima de les quatre classificacions del procés i s’atorga únicament als proveïdors de John Deere que destaquin entre els millors. Tal i com explica l’empresa, la classificació de Soci és “la que atorguem als proveïdors que destaquen per davant de la resta perquè treballen colze a colze amb nosaltres fent front a les adversitats un cop rere l’altre”.\nSTAR va rebre el títol de Soci en relació a l’any fiscal 2015. Amb ell, John Deere reconeix l’excel·lent qualitat dels serveis de traducció de STAR així com dels productes que subministra i el seu compromís amb la millora continua dels processos empresarials.\nDes de 2009, STAR és un soci de PLM fiable per a John Deere. Gràcies a la seva xarxa mundial d’especialistes interns, STAR s’encarrega de la gestió global de la informació de John Deere traduint i localitzant la documentació comercial i de post-venta amb un clar enfocament en el mercat de destí, així com de la publicació automàtica multicanal i del processament de feedback.\nDeere & Company (NYSE: DE) és líder mundial en el subministrament de serveis i productes avançats i està compromès amb l’èxit dels clients amb treballs vinculats a la terra: aquells que cultiven, conreen, transformen, enriqueixen i se serveixen de la terra per a donar resposta a l’augment radical de les necessitats mundials en matèria d’alimentació, combustible, refugi i infraestructura. Des de 1837, John Deere ha lliurat productes innovadors d’excel·lent qualitat basant-se en una tradició d’integritat. Si voleu més informació, visiteu el lloc web mundial de John Deere a JohnDeere.com.


Educació demana als centres que detallen l’edat del seu personal davant de la vacunació - Levante-EMV\nEducació demana als centres que detallen l’edat del seu personal davant de la vacunació\nValència | 01·03·21 | 16:58\nLa Conselleria d’Educació ha sol·licitat als centres educatius de la Comunitat Valenciana que detallen l’edat del seu personal, de cara a la vacunació massiva dels treballadors docents i no docents que tindrà lloc “les pròximes setmanes”. Si bé encara no s’han detallat les possibles dates, aquesta no començarà abans de la segona setmana de març.\nLa petició consta en una carta que el secretari autonòmic d’Educació, Miguel Soler, ha fet arribar als col·legis i instituts a primera hora d’aquest matí.\nEn aquesta, s’indica que Educació, juntament amb la Conselleria de Sanitat, està organitzant el pla de vacunació i que, “per a planificar adequadament aquest procés de vacunació, resulta necessari recaptar el nombre de persones que correspon a cada centre”, per a la qual cosa cal distingir entre les nascudes abans de l’1 de gener de 1966 (majors de 55 anys) i les que van nàixer l’1 de gener de 1966 o més tard (menors de 55 anys).\nPer a fer-ho, els centres tenen fins dimecres que ve a les 14.00 hores per a accedir a un formulari en línia, per mitjà d’un URL corresponent a cada centre. Cada col·legi i institut tindrà un codi identificatiu al costat del qual hauran de detallar el nombre de personal docent que té en cada grup d’edat.\nCal recordar que els treballadors de l’àmbit educatiu han sigut inclosos en la fase 2 de la vacunació i que rebran la vacuna d’AstraZeneca, que només es pot administrar, de moment, a menors de 55 anys. Per aquest motiu, la Conselleria demana als centres informació sobre la data de naixement dels seus treballadors, que preveu que en seran uns 100.000 que treballen de cara a l’alumnat.\nA més dels docents de tots els nivells preuniversitaris, el Consell també ha inclòs, en aquesta immunització, tot el personal no docent que estiga en contacte amb l’alumnat.\nAixí, l’escrit de hui també detalla, per primera vegada, quins són aquests grups:\n-Personal docent adscrit al centre que estiga treballant o de baixa temporal.\n-Personal d’administració i serveis (administratiu, auxiliar de gestió, auxiliar de serveis, subaltern, ajudant de manteniment, personal de cuina i de neteja).\n-Personal d’atenció educativa (fisioterapeuta, personal educador d’Educació Especial i d’Educació Infantil, personal tècnic de gestió de suport de llengua de signes, treballadors socials).\n-Personal auxiliar de conversa i personal que hi faça les pràctiques al centre.\n-Personal extern que presta serveis per al centre i que té contacte directe i habitual amb l’alumnat: personal treballador de l’empresa de neteja, monitors i monitores de menjador i personal de cuina, personal que treballa en el servei de bar-cafeteria del centre, personal de l’empresa de transport (conductors i conductores, monitors i monitores acompanyants).\n1 Ana Barceló se vacuna con AstraZeneca\n2 Una cita amb el millor ciclisme\n3 El Ayuntamiento de Paterna se ilumina con los colores de la bandera republicana


El regidor de Noves Tecnologies i Comunicació ha parlat de la nova temporada en els mitjans municipals - Altea Digital\nEl regidor de Noves Tecnologies i Comunicació ha parlat de la nova temporada en els mitjans municipals\nEl regidor de Noves Tecnologies i Comunicació, Pere Barber, ha informat, amb l’arribada del mes d’octubre, l’inici de la nova temporada de Ràdio Altea i de les novetats del departament que dirigeix. Temporada que es prolongarà fins al mes de juny de 2019.\nA més, ha destacat que, “des de fa uns mesos el Departament de Comunicació ha vist ampliada la seua plantilla, gràcies al programa del Servei Valencià d’Ocupació i Formació Avalem Joves Plus, amb tres nous treballadors, concretament una periodista, Chloé Gallais, una community manager, Eva Tecles, i un tècnic, Jacint Gómez”.\nPere Barber ha ressaltat que, “amb totes aquestes noves incorporacions millorem els serveis que donem des del Departament de Comunicació i Ràdio Altea, i seguim creixent”. En aquest sentit, es dóna suport a la pàgina web www.alteadigital.es, s’han ampliat les xarxes socials de l’Ajuntament d’Altea i de l’emissora municipal, així com el reforçament tècnic de la mateixa.\nD’altra banda, Paco Lloret, responsable de Ràdio Altea, ha concretat la nova programació de l’emissora municipal, que inclou moltes novetats, entre les que destaquen programes de contingut cultural, musical, així com seccions de viatge, tecnologia i lectura, entre d’altres.\nLloret ha destacat la col·laboració amb la Xarxa d’Emissores Municipals Valencianes, per donar continuïtat a tota la programació vespertina de la ràdio, de la qual ha emergit “El Rall”, un programa realitzat de forma conjunta totes les emissores municipals pertanyents a la Xarxa i que combina informació, agenda i grups de música.\nEl responsable de Ràdio Altea ha ressaltat que “es mantenen programes veterans, com El Despertador; La Ràdio de tu Vida, programa que realitzen les persones majors de la Residència Les Boqueres i que compleix la seua vuitena temporada; i El Guix, que fan els escolars de la localitat, que compleix la seua sisena temporada”. Com ha explicat Lloret, “pràcticament no deixem ni un forat buit, la programació del matí i la vesprada és pròpia, emetem de manera contínua des de les 08:00 fins a les 00:00 hores”.\nA la pàgina web de Ràdio Altea www.radioaltea.com, es poden escoltar tots els programes de producció pròpia, que disposa d’un històric amb el seu podcast disponible per descarregar. A més, hi ha una aplicació per a dispositius mòbils que permet escoltar en temps real o a la carta, qualsevol programa d’emissió de Ràdio Altea, que com ha explicat Paco Lloret, “es va posar en funcionament l’any passat i el seguim mantenint per la gran acceptació que ha tingut”.


Sis sortides per fer amb xiquets\nUs proposem excursions aptes per a menors a les Terres de l'Ebre\nLa Bassa de les Olles en família\nBarbara Vastenavond (Dendermonde, Bèlgica, 1977) i Rafael Servent Arracó (Barcelona, 1976) són pares d’en Rafel (nascut l’any 2004) i la Queralt (2006). Historiadora de l’Art i gestora de plataformes culturals ella, periodista i historiador ell, editen el llibre 'Excursions amb nens per les Terres de l’Ebre' (Cossetània, 2014), una guia que recull 12 itineraris per fer a peu i en BTT, assequibles per a totes les condicions físiques i edats, especialment indicada per fer en família.\nAmb aquest llibre podreu posar-vos en la pell d’un brigadista internacional en una trinxera de la Batalla de l’Ebre, resseguir les passes dels antics sirgadors que estiraven dels llaguts carregats de mercaderies Ebre amunt, endinsar-vos en bicicleta, llanterna en mà, en túnels excavats enmig de la muntanya o descobrir pintades fetes fa desenes de milers d’anys pels caçadors del Paleolític.Totes les rutes proposades tenen com a nexe una àrea de pícnic, origen i destí des d’on emprendre l’aventura o refer forces després d’una jornada d’acció, amb una acurada descripció dels seus equipaments i serveis, la manera d’accedir-hi o els telèfons de contacte. Us presentem un tastet de les seves recomanacions!\n- Àrea Recreativa de la Fontcalda (Gandesa): Entre la serra de Pàndols i el massís dels Ports, a tocar del riu Canaletes, torbareu el santuari de la Fontcalda, antic lloc d'estada de frares trinitaris durant el segle XIV, que rep el nom de la font d'aigua calenta d'on brolla aigua mineromedicinal a 28º C durant tot l'any. L'àrea disposa de taules, barbacoes i font. A l'estiu disposa de servei de restauració i allotjament.\n- Àrea Recreativa de l'Ermita de Sant Roc (Paüls): Enmig d'un alzinar fresc i frondós, amb petits salts d'aigua que ragen d'un seguit de brolladors que surten de la roca, l'àrea recreativa de l'ermita de Sant Roc és un paratge de gran bellesa que convida a la calma i a deixar passar el temps sense pressa. L'àrea disposa de taules de pedra amb bancs, barbacoes, una font d'aigua no tractada i un petit parc infantil ubicat darrere de l'ermita.\n- Àrea Recreativa del Mas de la Cuixota (Amposta): Punt estratègic des d'on es pot visitar el Delta de l'Ebre, l'àrea recreativa del Mas de la Cuixota ofereix un gran espai de lleure amb zona de jocs, taules, un petit bar i serveis. Aquí podreu llogar bicicletes, bici-cars i barques de perxar, per bellugar-vos per llacunes i encanyissades de la manera més tradicional...i divertida!\n- Àrea Recreativa de l'Ermita de Sant Domingo (Rasquera): L'àrea de lleure de l'ermita de Sant Domingo, a Rasquera, satisfarà les demandes dels més exigents. Punt de partida del camí que mena cap a l'antic observatori de Líster, des d'on es poden obtenir unes vistes impressionants de les serres de Pàndols i de Cavalls, aquesta àrea disposa de taules de pedra amb bancs, barbacoes (prèvia consulta a l'ajuntament), parc infantil i serveis.\n- Àrea recreativa de la Font Nova (Alfara de Carles): No us esvereu si sentiu fressa d'esquelles. El més probable és que sigui el Roque, un dels darrers pastors dels Ports, que baixa amb les seves cabres a refrescar-se a la font. Prepareu-vos, que arriben convidats sorollosos a taula! L'àrea de lleure de la Font Nova disposa d'una font amb aigua fresca i taules de pedra i fusta per fer un pícnic.\n- Àrea recreativa de la Bassa de les Olles (L'Ampolla): L'àrea de pícnic de la Bassa de les Olles és punt de partida i destí obligat si voleu fer un tomb en bicicleta per la llacuna que li dóna nom. Ben assortida d'equipaments, disposa d'una zona de pícnic amb taules, bancs, fonts, un parc infantil i un bar (obert de juny a setembre). A més a més, podreu llogar bicicletes d'adults (amb o sense cadireta) i un tàndem al punt d'informació del bar.\nMés informació sobre el llibre ' 'Excursions amb nens per les Terres de l’Ebre' (Cossetània, 2014):


un agent de policia ajuda a afaitar-se la cara de l’home sense llar sota la pluja després de veure’l lluitar sense mirall - Totes Les Novetats\nL’agent de policia ajuda a afaitar-se la cara de l’home sense llar sota la pluja després de veure’l lluitar sense mirall\nS’elogia un agent de policia de Detroit per haver ajudat un home sense llar que havia tingut problemes per afaitar-se els cabells al carrer.\nStanley Nelson, de 62 anys, havia estat intentant afaitar-se sota la pluja a l'exterior del parc Comerica la setmana passada després que una dona del carrer li lliurés una bossa plena d'articles de tocador i subministraments, inclosa una navalla d'un sol ús i una crema d'afaitar.\nCom que no tenia a mà aigua corrent per ajudar-lo a afaitar-se, Nelson havia utilitzat aigua d’un baixant proper i esbandia la navalla recentment adquirida en un bassal de vorera.\nVa ser llavors quan l’oficial del departament de policia de Detroit, Jeremy Thomas, va veure Nelson i de seguida es va sentir esperonat a oferir la seva ajuda.\nRELACIONATS: Van enviar un missatge de text incorrecte, però va inspirar a un desconegut total per recollir regals per a nens a un hospital\n'Tenia crema d'afaitar a les mans, l'abric, la cara, els ulls', va dir l'oficial Thomas va recordar a WXYZ . 'Així que vaig pujar i vaig dir' Disculpeu-me, senyor 'i ... em va dir' marxaré, marxaré 'i vaig dir' No, necessiteu ajuda? '\nDesprés d’insistir que Nelson no havia de marxar, Thomas va ajudar l’home a afaitar-se la cara.\nPoc ho sabia, l’escandalitzant intercanvi va ser capturat per Jill Metiva Schafer i el seu marit quan deixaven un partit de beisbol. Després que ella va publicar les fotos a Facebook, van ser compartides per centenars d'usuaris de xarxes socials i mitjans de comunicació.\nNelson es va reunir més tard amb els periodistes perquè pogués expressar la seva gratitud per la bondat de l’oficial.\n'Va ser bonic, el que va fer, i Déu el beneirà per fer-ho per mi perquè no ho havia de fer', va dir Nelson a WXYZ. 'Ho agraeixo molt perquè, ja ho saps, estic passant per allò que tinc i em sento malament amb mi mateix, saps? Però estaré bé '.\nNeteja la negativitat compartint la història amb els teus amics a les xarxes socials ...\nAixí és com alimentar una ciutat amb canvis solts\nMenys dones prenen alcohol mentre estan embarassades que mai


L'Ajuntament inverteix prop de 600.000 euros per a donar suport a l'envelliment actiu a Castelló\nL'alcaldessa explica la gestió municipal vinculada als majors en les visites als centres de jubilats per a felicitar les festes.\nL'Ajuntament de Castelló, a través de la Regidoria de Gent Gran, ha invertit durant 2018 prop de 600.000 euros en activitats, programes i subvencions per a les associacions de la Tercera Edat a fi d'afavorir l'envelliment actiu. Així ho ha explicat l'alcaldessa, Amparo Marco, en les visites que està realitzant als diferents centres de la ciutat juntament amb la regidora de Gent gran, Mary Carmen Ribera, per a felicitar les festes i l'any nou a la població major de la ciutat.\nD'aquesta manera, Marco ha subratllat que el consistori "ha de garantir el dret a un envelliment saludable i treballar per una ciutat més accessible i oberta per als majors" i ha remarcat el projecte de rehabilitació integral del centre municipal de la Casa de la Cultura del carrer Antonio Maura per a convertir-ho "en un lloc de promoció de l'envelliment actiu", en el qual s'invertiran 3,6 milions d'euros dels fons europeus Edusi.\nPer part seua, la regidora de Gent Gran ha explicat la "gran quantitat d'activitats que s'organitzen des de l'Oficina del Major per a afavorir la participació i integració d'aquest col·lectiu en tots els àmbits de la vida comunitària". Ribera ha destacat esdeveniments com la celebració del Dia Internacional de la Gent gran, la setmana dedicada a ells i elles i el servei d'assessorament sobre assumptes generals o sobre temes jurídics.\nQuant a les associacions de la Tercera Edat, a Castelló hi ha un total de 31 centres que "tenen el consistori a la seua disposició per a realitzar les seues activitats durant l'any" ha expressat Ribera. Així mateix, a part de l'oficina del Major, la ciutadania disposa del centre polifuncional municipal Urban i el centre per a majors Columbretes, en el qual estan les "aules per a la tercera edat, les quals tenen quasi 600 alumnes", ha recordat l'edil.\nAixí, el consistori promou també activitats de voluntariat per a majors, tallers d'estimulació cognitiva, cursos de representació i expressió corporal i un grup de teatre, entre altres coses. Marco ha assenyalat també la implantació i desenvolupament del protocol d'actuació contra el maltractament als majors. "Del que es tracta és de retornar-los tot el que elles i ells han aportat a la ciutat, garantir la seua dignitat i benestar i defensar l'important paper que tenen en la societat", ha transmés l'alcaldessa durant la seua visita.